Predkladacia správa

	Uznesenie vlády SR č. 980/2002 k „Vyhodnoteniu výsledkov pilotných projektov, návrhu na vykonanie legislatívno-regulačných úprav podporujúcich spoločné obstarávanie viacerých obstarávateľov a návrhu realizačného plánu ďalšieho postupu pri uplatňovaní spoločného obstarávania viacerých obstarávateľov“ a uznesenie č. 169/2003 uložili vedúcemu Úradu vlády SR vypracovať a predložiť na rokovanie vlády analýzu právnych predpisov vo vzťahu na plánovanie a kontrolu efektívnosti a hospodárnosti vynakladania finančných prostriedkov pri uzatváraní zmlúv na obstaranie tovarov alebo služieb.
 
	Predkladaná analýza hodnotí právne predpisy, ktoré v etape plánovania a kontroly efektívnosti vynakladania finančných prostriedkov dotvárajú verejnému obstarávaniu prostredie, identifikuje problematické oblasti a navrhuje možné riešenia.

Vo všeobecnosti možno konštatovať, že existujúci systém sa javí ako neefektívny.
	Po analýze právnych predpisov možno poukázať na problematické aspekty, ktoré možno rozdeliť do troch skupín: 	I. Aspekty v etape plánovania, 
II. Aspekty v realizácii verejného obstarávania a 
III. Aspekty vo financovaní verejného obstarávania.

	S cieľom zvyšovania efektívnosti a hospodárnosti vynakladania verejných prostriedkov sa navrhuje niekoľko riešení, na ktorých realizáciu je potrebné vytvoriť pracovnú skupinu.

Predkladaný materiál nemá finančný, ekonomický, environmentálny dopad ani dopad na zamestnanosť.

Predkladanie materiálu na rokovanie vlády s časovým posunom bolo zapríčinené značne poddimenzovaným stavom na jednotke kontroly efektívnosti Úradu vlády SR.